നരേന്ദ്രഗിരിയുടെ മരണം പുതിയ കേസെടുത്ത് സിബിഐ ആത്മഹത്യക്കുറിപ്പ് പരിശോധനക്ക് അയയ്ക്കും ഡല്ഹി : സന്ന്യാസി സംഘടനയായ അഖിലേന്ത്യ അഖാഡ പരിഷത്ത് അധ്യക്ഷന് മഹന്ദ് നരേന്ദ്രഗിരിയുടെ മരണത്തില് സിബിഐ പുതിയ കേസ് രജിസ്റ്റര് ചെയ്തു. അന്വേഷണത്തിന് ആറംഗ സംഘത്തേയും നിയോഗിച്ചു. കഴിഞ്ഞ ദിവസം സിബിഐ സംഘം പ്രയാഗ് രാജില് എത്തി പ്രാഥമിക വിവര ശേഖരണം നടത്തിയിരുന്നു. മഹന്ദ് നരേന്ദ്രഗിരിയുടെ ആത്മഹത്യ കുറിപ്പ് ഫോറന്സിക് പരിശോധനയ്ക്ക് അയച്ചേക്കും .തന്റെ മരണത്തിന് കാരണമായത് സ്ത്രീക്കൊപ്പമുള്ള ചിത്രം മോര്ഫ് ചെയ്ത് പ്രചരിപ്പിക്കുമെന്ന ഭീഷണിയാണെന്ന് പറഞ്ഞുള്ള മഹന്ദ് നരേന്ദ്രഗിരിയുടെ ആത്മഹത്യാക്കുറിപ്പ് പോലീസ് കണ്ടെത്തിയിരുന്നു . ആത്മഹത്യാപ്രേരണ കുറ്റം ചുമത്തി മുഖ്യ പ്രതിയും അടുത്ത അനുയായിയുമായ ആനന്ദ് ഗിരിയെയും യുപി പൊലീസ് അറസ്റ്റ് ചെയ്തിരുന്നു, ചൊവ്വാഴ്ച വൈകുന്നേരമാണ് പ്രയാഗ്രാജിലെ മഠത്തില് നരേന്ദ്രഗിരിയെ ജീവനൊടുക്കിയ നിലയില് കണ്ടെത്തിയത്.സമീപത്തു നിന്നും കണ്ടെത്തിയ ആത്മഹത്യാക്കുറിപ്പ് നിര്ണായക തെളിവായി .The post നരേന്ദ്രഗിരിയുടെ മരണം പുതിയ കേസെടുത്ത് സിബിഐ ആത്മഹത്യക്കുറിപ്പ് പരിശോധനക്ക് അയയ്ക്കും first appeared on MalayalamExpressOnline.